गोवंश से भरा ट्रक पकड़ा, 26 गायों को कराया मुक्त
कार्यालय संवाददाता | शाहपुरा/भाबरु
शाहपुराथाना पुलिस ने गुरुवार रात त्रिवेणी चौकी के सामने पीछा कर गोवंश से भरे एक ट्रक को पकड़कर 26 गायों को मुक्त कराया जबकि ट्रक में एक गाय मरी हुई मिली। गायों को नीलका धाम स्थित गोशाला ले जाकर मुक्त करवाया गया।
थाना प्रभारी वीरेंद्र सिंह राठौड़ ने बताया कि मुखबिर ने गुरुवार रात्रि 11 बजे सूचना दी कि गोवंश से भरा एक ट्रक त्रिवेणी चौकी के सामने होते हुए शाहपुरा की ओर रहा हैं। उन्होंने शाहपुरा क्षेत्र में नाकाबंदी करवाई। इससे पहले ही चौकी के सामने एसआई कैलाश चंद मीणा चंद्र शेखर ने ट्रक को रुकवाया तो चालक ट्रक को तेजी से दौड़ने लगा। उन्होंने बाइक से ट्रक का पीछा किया तो कुछ दूर जाकर चालक ने अंधेरे का फायदा उठाते हुए ट्रक को सड़क पर खड़ा कर फरार हो गया। पुलिस ने ट्रक से तिरपाल हटाकर देखा तो उसके अंदर गोवंश भरा हुआ मिला। मौके पर थाना प्रभारी भी जाब्ते के साथ पहुंचे और गायों को नीलका धाम स्थित गोशाला भिजवाकर ट्रक को जब्त कर लिया। थाना प्रभारी ने बताया कि ट्रक में 18 गायें, 8 सांड एवं एक मृत गाय पाई गई।
ठूंस-ठूंस कर भरा गया था
ट्रकमें गायों को ठूंस-ठूंस कर भर रखा था। सभी गोवंश के दोनों पैर रस्सी से बंधे हुए थे। बेरहमी से भरे होने के कारण एक गाय की मौत हाे गई।
दियागया था नशा
कंटेनरसे बाहर निकालते समय गायें लाचार अवस्था में थी। वे पैरों पर चलने का प्रयास कर रही थी, लेकिन वापस गिर जाती थी। लोगों ने बताया कि गायों को संभवतया नशीला पदार्थ देकर ट्रक में भरा गया है।
डेढमाह में तीसरा ट्रक
पुलिसने पिछले डेढ़ माह में गोवंश से भरे तीन ट्रक पकड़कर नीलका धाम स्थित गोशाला में मुक्त करवाया हैं। 11 जनवरी को हाइवे पर पकड़े गए ट्रक में 24 22 फरवरी को पकड़े गए ट्रक में 22 गायें भरी हुई थी।
hin_Deva npi_Deva hin_Deva hin_Deva hin_Deva hin_Deva awa_Deva hin_Deva bho_Deva hin_Deva